Δράκουλας (ταινία, 1931)

Το Δράκουλας γνωστό και ως Ο Καπετάν Βρικόλακας (αγγλικά: Dracula) είναι αμερικάνικη ταινία τρόμου της Universal Pictures, μια από τις διασημότερες κινηματογραφικές εκδοχές του μυθιστορήματος του Μπραμ Στόκερ Δράκουλας, σε παραγωγή Universal Studios. Την σκηνοθεσία της ταινίας ανέλαβε ένας μετρ των ταινιών τρόμου, ο Τοντ Μπράουνινγκ, ενώ τη διασκευή του σεναρίου από το μυθιστόρημα ανέλαβε ο σεναριογράφος Γκάρετ Φορτ. Η ταινία υπολογιζόταν να είναι επίσης μια κινηματογραφική μεταφορά της θεατρικής παράστασης των Χάμιλτον Ντιν και Τζον Μπάλντερστον, παρόλο που η ταινία μένει περισσότερο πιστή στο βιβλίο. Πέντε ακόμη συνέλαβαν στην συγγραφή του σεναρίου (ανάμεσά τους και ο ίδιος ο σκηνοθέτης), παρόλο που δεν έλαβαν καθόλου credit. Μεγάλο πλήθος ηθοποιών έκαναν οντισιόν για το ρόλο του Κόμη Δράκουλα, ανάμεσά τους ο Τζον Ρέι, ο Πολ Μούνι, ο διάσημος σταρ ταινιών Γερμανικού εξπρεσιονισμού Κόνραντ Βάιντ, ο Τσέστερ Μόρις και ο Γουίλιαμ Κέρτνι. Τελικά, από όλους, επιλέχθηκε για το ρόλο ο Λον Τσέινι, αλλά λόγω της ξαφνικής του απώλειας από καρκίνο λαιμού, ο ρόλος του Δράκουλα δόθηκε στον Ίαν Κιθ, αλλά τελικά δόθηκε στον Μπέλα Λουγκόζι (ο οποίος έμεινε στην ιστορία καθιερωμένος με το ρόλο, καθώς επιθυμούσε να θαφτεί με την κάπα του Δράκουλα), ο οποίος είχε παίξει ήδη το Δράκουλα σε μια από τις παραστάσεις των Ντιν και Μπάλντερστον στο Μπρόντγουεϊ. Τα σκηνικά της ταινίας για το Αββαείο του Κάρφαξ και το κάστρο του Δράκουλα στην Τρανσυλβανία παρέμειναν στημένα στα στούντιο και χρησιμοποιήθηκαν για τις υπόλοιπες ταινίες της εταιρείας. Τα σκηνικά του θεάτρου είναι τα ίδια με μια προηγούμενη παραγωγή της Universal, το Φάντασμα της Όπερας, που προταγωνιστούσε τον Τσέινι. Επίσης, τα ίδια σκηνικά της ταινίας με τον Λουγκόζι χρησιμοποιήθηκαν για μια Ισπανική εκδοχή της ταινίας, Δράκουλας, των οποίων τα γυρίσματα έγιναν τον ίδιο χρόνο της αγγλικής εκδοχής. Το 2000, η ταινία επελέγη από τη Βιβλιοθήκη του Αμερικάνικου Κογκρέσου ως τμήμα του Εθνικού Μητρώου Κινηματογράφου ως πολιτιστικά, ιστορικά και αισθητικά σημαντική.

 Ο δικηγόρος Ρένφιλντ ταξιδεύει στην Ανατολική Ευρώπη, μέχρι τα Καρπάθια Όρη, καθώς έχει αναλάβει τη διευθέτηση συμβολαίου αγοράς κυριότητας μιας έκτασης γης στην Αγγλία από τον μυστηριώδη Κόμη Δράκουλα. Ο τελευταίος, που είναι βαμπίρ και ζει απομονωμένος στον πύργο του, φιλοξενεί τον Ρένφιλντ, όμως δεν αργεί να τον κάνει υποχείριό του. Όταν καταφθάνει στην Αγγλία, ο Κόμης Δράκουλας γνωρίζεται με την γοητευτική Μίνα Σούαρντ και την φίλη της Λούσι Γουέστον, που ενδίδουν στις αιματηρές του ορέξεις και αφήνεται να δαγκώσει πρώτα την Λούσι. Με τον θάνατό της, ο καθηγητής Βαν Χέλσινγκ καλείται και πιστεύει πως είναι δουλεία βρικόλακα. Ο Δράκουλας κάνει την Μίνα το επόμενο του θύμα, και ο πατέρας της ο Δρ Σούαρντ, που δεν αργεί να παρατηρήσει τη σταδιακή αλλαγή στη συμπεριφορά της κόρης του, καλεί σε βοήθεια τον Δρ Βαν Χέλσινγκ. Η διάγνωση του τελευταίου αποκαλύπτει από τα μικρά σημάδια στο λαιμό πως η Μίνα έχει δαγκωθεί από βρικόλακα όπως η Λούσι και βαθμιαία μεταμορφώνεται σε βαμπίρ. Μπέλα Λουγκόζι - Κόμης Δράκουλας Ντουάτ Φράι - Ρένφιλντ Έντουαρντ Βαν Σλόαν - Καθηγητής Βαν Χέλσινγκ Έλεν Τσάντλερ - Μίνα Σούαρντ Ντέιβιντ Μάνερς - Τζον Χάρκερ Φράνσες Ντέιντ - Λούσι Γουέστον Χέρμπερτ Μπάνστον - Δρ Σούαρντ Τζόαν Στάντινγκ - Νοσοκόμα Μπριγκς Τσαρλς Τζέραντ - Μάρτιν Ο δικηγόρος που ταξιδεύει στην Τρανσυλβανία αλλάζει από Τζόναθαν Χάρκερ σε Ρένφιλντ. Ο Χάρκερ τώρα ονομάζεται Τζον και όχι Τζόναθαν, ενώ η Λούσι Γουέστενρα είναι τώρα Λούσι Γουέστον. Στο μυθιστόρημα, ο δόκτωρ Σούαρντ είναι ένας νεαρός ιατρός. Στην ταινία, ο Δρ Σούαρντ είναι γηραιότερος, και ο πατέρας της Μίνα. Οι χαρακτήρες των κυρία Γουέστενρα, Άρθουρ Χόλμγουντ, και Κουίνσι Μόρις δεν παρουσιάζονται. Το καράβι με το οποίο ο Δράκουλας μεταφέρεται στην Αγγλία ονομάζεται "Βέστα" και όχι "Ντιμίτερ". Τον ρόλο του δικηγόρου που ταξιδεύει στην Τρανσυλβανία παίρνει ο Ρένφιλντ και όχι ο Χάρκερ. Ο Δράκουλας γίνεται φίλος με τα ανυποψίαστα θύματά του πριν ανακαλύψουν την πραγματική του φύση. Δεν υπάρχει κυνήγι του Δράκουλα πίσω στην Τρανσυλβανία. Ο Λούσι πεθαίνει πριν ο Βαν Χέλσινγκ καταφθάσει. Είναι άγνωστο αν η Λούσι-βρικόλακας παλουκώνεται όπως στο μυθιστόρημα. Όταν η ταινία έγινε μεγάλη επιτυχία, οι παραγωγοί σκέφτηκαν να φτιάξουν και συνέχειες της ταινίας. Οι ταινίες ήταν: Η Κόρη του Δράκουλα, 1936. Πρωταγωνιστεί η Γκλόρια Χόλντεν ως η Κόμισσα Μαρία Ζάλεσκα, ό χαρακτήρας του τίτλου της ταινίας. Ο Γιος του Δράκουλα, 1943. Πρωταγωνιστεί ο Λον Κάνυ ο Νεότερος ως ο γιος του Δράκουλα, ο Κόμης Αλουκάρντ. Το Σπίτι του Δράκουλα, 1945, spin-off ταινία. Πρωταγωνιστεί ο Τζον Κάρανταϊν ως Βαρόνος Λάτος (ψευδώνυμο του Δράκουλα). Η ταινία αυτή ήταν επίσης sequel της ταινίας Το Σπίτι του Φρανκενστάιν, επίσης spin-off. Δράκουλας (ταινία του 1958) Δράκουλας στο IMDb